Alternatiewe gesondheidsbehandeling vir diere | Kyknet
DStv.com > Kyknet > Programme > Woef & Kie > Alternatiewe gesondheidsbehandeling vir diere	Tuis
Alternatiewe gesondheidsbehandeling vir diere 14 Jun 2012 | 8:17 am Tweet Die Bull Terrier is een van die gewildste honderasse in ons land en hulle is oor die algemeen wonderlike hondevriende. Daardie nare reputasie is jare terug al begrawe en vandag is dit van die lekkerste huishonde wat daar is. Min mense weet egter dat daar 'n miniatuur weergawe van hierdie honde beskikbaar is, met min of meer dieselfde eienskappe as die meer bekende grootboet. Ons het net buite Malmesbury by 'n klomp van hierdie spierlyfies gaan kuier.
Tellington touch is 'n terapie metode wat al redelik wyd bekend is. Meeste mense wat daarmee te doen kry praat met groot lof van die positiewe resultate wat hierdeur verkry word. Ons kuier by Heather Whitfield, honde fisioterapeut en Ttouch instrukteur om meer hieroor uit te vind.
SCIO is 'n relatief onbekende alternatiewe gesondheidsbehandeling wat homself nog nie wyd bewys het nie. Ons het hiervan gehoor en daar was mense wat met groot lof vertel het hoe dit hulle diere gehelp het, en ander wat dit as 'n mors van tyd (en geld!) beskou. Ons het besluit om dit aan die kykers bekend te stel en mense te los om hulle eie opinie te vorm.
Die kat-ras wat ons in hierdie episode ontmoet is die Burmese kat. Lekker huiskat met 'n spelerige geaardheid en die heerlikste fluweel pels! Hulle het besonderse mooi oe en was dadelik vriendelik teenoor ons. Nie die gewone kyk-jou-eers-uit houding wat mens van katte verwag nie. Die Burmees is 'n ras wat maklik in meeste huise sal inpas en aanpas. Beslis die kyk werd!
En dan ontmoet ons die silwer honde met die mooi oë : die Weimaraner. Hierdie honde is egter BAIE meer as net die bekende modelle vir diere fotograwe. Hulle is jaghonde met tonne energie en baie dryf. Nie 'n maklike hond nie, en een wat aandag gaan verg om SY behoeftes bevredig te kry. Moenie hom koop omdat silwer honde mooi is nie, maar as jy voorbereid is, kry jy 'n atletiese hond met 'n sterk wil wat diep in jou siel kan kyk.